ZAPISNIK

s 33. sjednice Vijeća Gradske četvrti Črnomerec
održane 30. siječnja 2024., s početkom u 18,00 sati u
Područnom uredu Črnomerec, Trg Francuske Republike 15,  soba broj 30/I
                       
Nazočni članovi Vijeća Gradske četvrti Črnomerec: Branko Ančić, Arni Barišić, Mislav Barišić, Lidija Božić, Tomislav Domes, Ivan Filipović, Josip Jelić, Dubravko Kezić, Petar Kriste, Maja Kočiš, Jere Meić, Ljiljana Peršinec, Sandra Popara Vučetić,  Zdenka Sviben i Jelena Zenko Milović, 
Nenazočni članovi Vijeća Gradske četvrti Črnomerec: 

Ostali nazočni: Snježana Ordanić, voditeljica Područnog odsjeka Črnomerec, Mateo Peša, Roza Markoč i građanin gosp. Štimac
Sjednicu otvara Branko Ančić, predsjednik Vijeća Gradske četvrti Črnomerec te pozdravlja sve prisutne.

Predsjednik konstatira da su prisutni svi članova Vijeća, čime su stečeni uvjeti za raspravu i pravovaljano odlučivanje. 

Vijeće jednoglasno prihvaća tekst Zapisnika sa 32. sjednice Vijeća, održane 20. prosinca 2023.

Predsjednik predlaže dopunu i izmjenu dnevnog reda na slijedeći način:

· Prijedlog zaključka o plaćanju za Hrvatsko društvo skladatelja, Zaštita autorskih
            muzičkih prava - Točka je skinuta je sa dnevnog reda, jer Hrvatsko društvo skladatelja nije  
            ispostavilo račun.   

· Prijedlog zaključka o postavljanju klamerica u ulici Kuniščak 7 - postaje točka 5,                                      Prijedlozi zaključaka sa sjednica Vijeća mjesnih odbora točka 6 te se sve slijedeće točke dnevnog reda pomiču za jedno mjesto.

Predsjednik tako izmijenjeni dnevni red daje na glasanje
Vijeće jednoglasno usvaja slijedeći dopunjeni

	                            D N E V N I  RED:
1. Prijedlog Programa rada Vijeća Gradske četvrti Črnomerec za 2024. godinu 
2. Prijedlog Izvješća o radu Gradske četvrti Črnomerec za 2023. godinu 
3. Prijedlog  Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024.
4. Prijedlog zaključka o prijenosu obveza iz Plana komunalnih aktivnosti Gradske četvrti Črnomerec u 2023. na teret Gradskog ureda za mjesnu samoupravu, promet, civilnu zaštitu i sigurnost
5. Prijedlog zaključka o postavljanju klamerica u ulici Kuniščak 7 
6. Prijedlozi zaključaka sa sjednica Vijeća Mjesnih odbora



VMO „Ban Keglević“
6.1. Raskrižje ulica Grada Mainza i Janka Grahora - produljenje semaforskog intervala za pješake
          6.2.Područje MO „Ban Keglević“ – postava 13 koševa za otpatke
          6.3.Slovenska ulica k.br. 3 – postavljanje prometnog znaka „zabrana parkiranja“ uz 
                zatvoreni spremnik na javnoj površini
                      6.4.Hanuševa ulica – postavljanje 2 koša za pseći otpad
          6.5.Područje MO „Ban Keglević“ – postavljanje dodatnih kanti za smeće i kanti za
                pseći otpad


VMO Gornja Kustošija
                      6.6. Uz korito potoka Kustošak – uklanjanje građevinskih konstrukcija
6.7. Kustošijanska ulica – smirivanje prometa

VMO Kustošija – centar
6.8. Zagrebačka cesta kod Plive – uklanjanje derutnog uspornika prometa
6.9. Ulica Svetog Nikole Tavelića – postavljanje prometne signalizacije 

VMO Medvedgrad
6.10. Ulica Mikulići – postavljanje uspornika i/ili premještanje pješačkog prijelaza
6.11. Ulica Lukšić i Bijenik – postava uspornika
6.12 . Toranj vile Pongratz 
   –sanacija
6.13. Veliki potok 13/2 – sanacija korita rijeke

VMO Sveti Duh
6.14. Ulica Sveti Duh – izmještanje koševa za smeće

VMO Jelenovac
6.15. Reljkovićeva - Jelenovac – Reljkovićeva - produljenje trase autobusne linije 139

7. Prijedlog zaključka o postavi klamerica ispred Osnovne škole Ivana Cankara
8. Informacije, pitanja i prijedlozi



Ad 1. Prijedlog Programa rada Vijeća Gradske četvrti Črnomerec za 2024. godinu
          Predsjednik informira nazočne o predmetu rasprave i odlučivanja.
          Vijeće sa 14 glasova „za“ i 1 glasom „protiv“ donosi

                   PROGRAM RADA VIJEĆA 
           GRADSKE ČETVRTI ČRNOMEREC ZA 2024. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba,  svoj Program za 2024. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Vijeće se Programom rada obvezuje: 
1. Donijeti Program rada Vijeća Gradske četvrti Črnomerec za 2024.  (siječanj)
1. Donijeti Plan potreba za aktivnostima, programima i projektima unapređenja kvalitete života Gradske četvrti Črnomerec u 2024. (siječanj) i 2025. godinu (studeni) 
1. Podnijeti Izvješće o radu Vijeća Gradske četvrti Črnomerec za 2023. (veljača – ožujak)
1. Podnijeti Godišnji izvještaj o izvršenju financijskog plana za 2023. godinu (po donošenju godišnjeg izvještaja o izvršenju proračuna za 2023. godinu, (srpanj)
1. Donijeti Prijedlog za akcije u programima Gradskog ureda za obnovu, izgradnju, prostorno uređenje, graditeljstvo i komunalne poslove za 2025. (rujan)
1. Pripremiti i donijeti Prijedlog prioriteta plana komunalnih aktivnosti za 2025. godinu (rujan)
1. Donijeti Rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2024. g.  (prema potrebi i listopad - studeni) 
1. Donijeti Financijski plan za 2025. godinu (prosinac)
1. Donijeti Plan komunalnih aktivnosti Gradske četvrti Črnomerec za 2025.(prosinac)
1. Donijeti Program održavanja komunalne infrastrukture u Gradskoj četvrti Črnomerec za 2025. godinu (do 15. studenoga)
1. Koordinirati i surađivati s vijećima mjesnih odbora (tijekom cijele godine)
1. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora (tijekom cijele godine)
1. Raspravljati i donositi zaključke na osnovi prijedloga mjesnih odbora (tijekom cijele godine)
1. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća (tijekom cijele godine)

Program rada Vijeća Gradske četvrti Črnomerec temelji se na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnih odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim, sve podatke o Gradskoj četvrti Črnomerec kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;
1. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;
1. nastojati kvalitetno i što temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zadovoljavanja potreba svih stanovnika Gradske četvrti;
1. predlagati izvođenja većih zahvata na objektima komunalne infrastrukture (vodoopskrba i odvodnja, promet, sanacija klizišta i dr.), kao i izgradnju drugih javnih objekata (vrtići, škole, javne garaže, sportski objekti), a koje nije moguće financirati sredstvima kojima raspolaže Vijeće Gradske četvrti Črnomerec;
1. surađivati na izradi Plana potreba za aktivnostima, programima i projektima unapređenja kvalitete života (kultura, zdravlje, sport, zaštita okoliša i dr.) s mjesnim i Gradskim uredima, ustanovama, udrugama i pojedincima, te osigurati prostore i druge uvjete za njihovu realizaciju. 
1. pomoći u održavanju, opremanju i obnovi svih prostora mjesnih odbora;

Realizacija navedenog Programa rada ovisiti će o: 
· sudjelovanju vijećnika u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji s građanima Gradske četvrti Črnomerec.


Ad 2. Prijedlog Izvješća o radu Gradske četvrti Črnomerec za 2023. godinu
     Predsjednik informira nazočne o predmetu rasprave i odlučivanja.
     Vijeće sa 13 glasova „za“, 1 glasom „protiv“ i 1 „suzdržanim“ donosi

IZVJEŠĆE 
O RADU VIJEĆA GRADSKE ČETVRTI 
ČRNOMEREC 
za 2023. godinu

1. UVODNE NAPOMENE

           Vijeće Gradske četvrti Črnomerec je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske Črnomerec.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
1. RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Črnomerec iskazujemo zbirne brojčane pokazatelje o osnovnim oblicima rada Vijeća Gradske četvrti Črnomerec.

U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2023. godine redovito je održavalo sjednice na kojima se raspravljalo o aktualnim problemima na gradskoj četvrti od regulacije prometa, sanacije prometnica, nedostatku kulturnih sadržaja i uređenju dječjih igrališta.
U 2023. godini održano je 12 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.
Sjednicama je bilo nazočno u prosjeku 14 članova (93 %), a ukupno je obrađeno 90 točaka dnevnog reda, što prosječno po sjednici iznosi 8 točaka.
	U svezi s gore navedenim Vijeće je donijelo ukupno 144 zaključaka.

I.  SJEDNICE VIJEĆA
	Opis obilježja
	2023.

	Broj održanih sjednica
	12

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	1:00 sat

	Broj točaka dnevnih redova (ukupno)
	90

	Broj dopunskih točki dnevnih redova (uvrštenih u dnevni red na samoj sjednici) – ukupno
	11

	Broj donesenih akata (ukupno)
	144




II. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2023.

	Gradnja i održavanje komunalne infrastrukture  (vodovod, odvodnja, plin, javna rasvjeta, ceste)
	14

	Regulacija prometa
	25

	Prostorno uređenje i graditeljstvo (prostorni planovi)
	2

	Funkcioniranje Vijeća (mandatna i poslovnička pitanja, programi rada, izvještaji o radu i sl. )
	25

	Mišljenja Vijeća o prijedlozima (nacrtima) akata gradskih tijela
	22

	Ostalo
	56



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima koja se postupila po istima sukladno svojim ovlastima i mogućnostima. 

2. 1. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Črnomerec (članak 22. i 24.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.

2. 2. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Črnomerec (članak 23.)
	
2. 3. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Črnomerec.

3. SADRŽAJ RADA VIJEĆA

		Vijeće Gradske četvrti Črnomerec donijelo je Izvješće o radu Vijeća za 2022., Program rada Vijeća za 2023., Financijski plan Gradske četvrti Črnomerec za 2023., Zaključak o izmjeni Financijskog plana za 2023., Plan komunalnih aktivnosti Gradske četvrti Črnomerec za 2023., Zaključke o izmjeni Plana komunalnih aktivnosti Gradske Črnomerec za 2023., Prijedlog Programa održavanja komunalne infrastrukture za 2024. i Prijedlog Programa građenja komunalne infrastrukture za 2024. kao akte iz svoje isključive nadležnosti.
	Uz navedeno, Vijeće je donijelo i ranije spomenutih 22 akta sukladno članku 25. Pravila o radu, najvećim dijelom temeljem članka 86. Statuta grada Zagreba.

4. ZAKLJUČNE OCJENE

	Vijeće Gradske četvrti Črnomerec nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba, a prvenstveno putem poboljšanja komunalnog standarda sredstvima Plana komunalnih aktivnosti.
	






Ad 3. Prijedlog Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024.
      Predsjednik informira nazočne o predmetu rasprave i odlučivanja.
      Vijeće sa 13 glasova „za“,1 glasom „protiv“ i 1 suzdržanim donosi

Z A K LJ U Č A K
o Prijedlogu Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024.

                                                                    Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.
Članak 2.
Planirana sredstva iz članka 1. u Gradskoj četvrti, u ukupnom iznosu od 20.000,00 eura, raspoređuju se za sljedeće aktivnosti:

	1. DRUŠTVENI ŽIVOT I KULTURA  

	Naziv aktivnosti 
	Provedba participativnog budžetiranja u gradskoj četvrti

	Opis aktivnosti  
	Provedba javnih tribina za stanovnike koji žive na području gradske četvrti te participativno planiranje dijela budžeta koji se odnosi na Plan komunalnih aktivnosti.

	Cilj(evi) aktivnosti 
	Uključivanje građana u odlučivanje o komunalnim pitanjima na području gradske četvrti te promocija i povećanje transparentnosti rada mjesne samouprave 

	Datum održavanja
	Od travnja do prosinca 2024. godine

	Procijenjena vrijednost  
	                                                                                                                                         2.500,00 € 

	Naziv aktivnosti 
	Zapadno od Centra - festival susjedstva

	Opis aktivnosti  
	Festival povodom dana Črnomerca. Festival uključuje edukativne panel rasprave, predavanja, radionice i aktivnosti te program Centra za kulturu i film August Cesarec.
Festival traje od 21.9. do 29.9. 2024. i ovo je treće izdanje.

	Cilj(evi) aktivnosti 
	Uključivanje ljudi u život zajednice, podizanje svijesti o tome da smo svi dio zajednice i da u njoj funkcioniramo, edukacija o klimatskim, društvenim, urbanističkim, ekonomskim i ekološkim izazovima s kojima se susrećemo.

	Datum održavanja
	21.9. do 29.9. 2024.

	Procijenjena vrijednost  
	                                                                                                                                      15.500,00 € 

	2. ODGOJ I OBRAZOVANJE

	Naziv aktivnosti 
	Priredbe i sportska događanja Osnovne škole Kustošija za učenike, učitelje i roditelje

	Opis aktivnosti  
	Sufinanciranje troškova u priredbama i sportskim događanjima Osnovne škole Kustošija

	Cilj(evi) aktivnosti 
	organizirana druženja radi uključivosti svih sudionika u život zajednice

	Datum održavanja
	 

	Procijenjena vrijednost  
	                                                                                                                                         1.000,00 € 

	
3. OČUVANJE OKOLIŠA I ODRŽIV RAZVOJ


	Naziv aktivnosti 
	Budi u toku!

	Opis aktivnosti  
	Podrška programu koji je financiran iz programa umjetnost i kultura u zajednici. Projekt izvode udruga Tristotrojka i Centar za kulturu i film August Cesarec. Program se sastoji od radionice izrade urbane opreme, panel rasprava o urbanim vodotocima, predavanjima o zagrebačkim potocima i zabavnog dijela programa. Vijeće GČ bi dalo podršku kroz podmirivanje troška privremenog priključka za struju.  

	Cilj(evi) aktivnosti 
	Edukacija o ekološkim izazovima

	
Datum održavanja
	9.3. i 16.3.

	Procijenjena vrijednost  
	                                                                                                                                         1.000,00 € 

	
Članak 4. 
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 


	Članak 5. 
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 4. Prijedlog zaključka o prijenosu obveza iz Plana komunalnih aktivnosti Gradske četvrti 
Črnomerec u 2023. na teret Gradskog ureda za mjesnu samoupravu, promet, civilnu zaštitu i sigurnost
          Predsjednik informira nazočne o predmetu rasprave i odlučivanja.
          Vijeće sa 11 glasova „za“, 1 glasom „protiv“ i 3 „suzdržana“ glasa donosi
	
	Z A K LJ U Č A K

	o prijenosu obveza iz Plana komunalnih aktivnosti 
Gradske četvrti Črnomerec u 2023. na teret Gradskog ureda za mjesnu samoupravu, promet, civilnu zaštitu i sigurnost


	1. Vijeće Gradske četvrti Črnomerec traži da se sljedeće obveze iz Plana komunalnih aktivnosti Gradske četvrti Črnomerec u 2023. (Službeni glasnik Grada Zagreba 10/23, 24/23 i 29/23) i Zaključka o izmjeni Plana komunalnih aktivnosti Gradske četvrti Črnomerec (donesenog na 32. sjednici od 20. prosinca 2023.) realiziraju na teret Gradskog ureda za mjesnu samoupravu, promet, civilnu zaštitu i sigurnost:

	JAVNOPROMETNE POVRŠINE


	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1
	Hrastina 
	Medvedgrad
	asfaltiranje
	27.007,26

	2
	Završje I odvojak od kbr. 1 do 10
	Gornja Kustošija 
	asfaltiranje
	20.224,26

	3
	Ilica od kbr. 297 do 311, nogostup
	Kustošija centar
	asfaltiranje
	41.605,74

	4
	Vinogradi odvojak
	Jelenovac
	asfaltiranje
	33.631,01

	5
	Gradiščanska 16 i 16/I
	"Bartol Kašić"
	postavljanje stupića
	445,76

	6
	Jelenovac, kod Jelenovačkog potoka
	Jelenovac
	postavljanje stupića
	594,35

	7
	Trg Hrvatskih obrambenih snaga 
	Kustošija centar
	postavljanje stupića
	7.132,20

	8
	Sveti Duh, od crkve Sv. Antuna do Dunjevca 
	"Sveti Duh"
	postavljanje stupića
	23.774,00

	9
	Trg Francuske Republike, sjeverna strana 
	"Ban Keglević"
	postavljanje stupića
	2.000,00

	10
	Prilaz baruna Filipovića, nasuprot Ulice Željka Maričića 
	"Bartol Kašić"
	postavljanje ogledala
	1.000,00

	11
	Kustošijanska ulica - Vaganačka – Divoselska 
	Gornja Kustošija
	postavljanje stupića
	2.000,00 


	12
	Vinogradska cesta
	Jelenovac 
	uklanjanje stupića
	1.000,00

	13
	Srednjak 18 
	Gornja Kustošija 
	postavljanje ogledala
	374,84

	
	
	
	UKUPNO
	160.789,43

	
DJEČJA IGRALIŠTA I ZELENE POVRŠINE


	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST U EURIMA

	1
	Prilaz baruna Filipovića 13 -15
	"Bartol Kašić"
	izrada projektne dokumentacije za hortikulturno uređenje
	1.660,00

	2
	Jablanovac
	"Sveti Duh"
	izrada projektne dokumentacije za uređenje šetnice
	2.500,00

	3
	Ilica kod kbr. 364, II faza
	Kustošija centar
	izrada projektne dokumentacije za izgradnju parka
	1.500,00

	4
	Jelenovac
	Jelenovac
	postavljanje sprava
	10.005,58

	5
	Sveti Duh 75, DV Šumska jagoda
	"Sveti Duh"
	uređenje dječjeg igrališta
	28.401,31

	6
	Dunjevac 15, DV Šumska jagoda
	"Sveti Duh"
	uređenje dječjeg igrališta za jasličku grupu
	18.956,19

	7
	Sveti Duh 129
	"Sveti Duh"
	postavljanje sprava
	8.481,29

	
	
	
	UKUPNO
	71.504,37

	
JAVNA NABAVA


	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1
	Hrastina 
	Medvedgrad
	pripremni radovi
	49.679,44

	2
	Završje I odvojak od kbr. 1 do 10
	Gornja Kustošija 
	pripremni radovi
	20.224,26

	3
	Vinogradi odvojak
	Jelenovac
	pripremni radovi
	48.261,25

	4
	Bijenik 162
	Medvedgrad
	postavljanje zaštitnih obloga
	27.000,00

	
	
	
	UKUPNO
	145.164,95

	2. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost na realizaciju.




	

	

	


	
Ad 5. Prijedlog zaključka o postavljanju klamerica u ulici Kuniščak 7
        Predsjednik informira nazočne o predmetu rasprave i odlučivanja.
         Vijeće jednoglasno donosi

                                                          Z A K L J U Č A K
                                     o postavljanju klamerica u ulici Kuniščak 7 

1. Vijeće traži postavljanje klamerica s polikarbonatom ispred Dječjeg vrtića Petar Pan, Kuniščak 7, 
kako bi se djeca i  pješaci, na izlasku iz vrtića, zaštitili od zalijevanja vodom kada prolaze automobili. 

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i 
sigurnost, Sektoru za promet na daljnje postupanje. 







Ad 6. Prijedlozi zaključaka sa sjednica Vijeća Mjesnih odbora


    
VMO „Ban Keglević“

6.1. Raskrižje ulica Grada Mainza i Janka Grahora - produljenje semaforskog intervala za pješake
     
Predsjednik informira nazočne o predmetu rasprave i odlučivanja.
      
Vijeće jednoglasno donosi

Z A K L J U Č A K
[bookmark: _heading=h.gjdgxs]o produljenju semaforskog intervala za pješake 
na raskrižju ulica Grada Mainza i Janka Grahora 

1.  Vijeće Gradske četvrti Črnomerec raspravljalo je o Zaključku Vijeća Mjesnog odbora „Ban
     Keglević“ o produljenju semaforskog intervala za pješake na raskrižju ulica Grada Mainza i Janka
     Grahora.

2.  Vijeće traži informaciju o statusu izrade prometnog elaborata dopune rada semaforskih uređaja na
      potezu Ilice od Selske do Zagrebačke ceste obzirom da je Vijeće dobilo vaše očitovanje (KLASA: 
      340-08/23-002/183 , URBROJ: 251-10-44-1/002-23-2) od 13. veljače 2023., u kojem nas
      obavještavate o planu izrade predmetnog. 

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.


6.2. Područje MO „Ban Keglević“ – postava 13 koševa za otpatke
Predsjednik informira nazočne o predmetu rasprave i odlučivanja.
Vijeće jednoglasno donosi	

Z A K L J U Č A K
o postavi koševa za otpatke na području MO „Ban Keglević“

1. Vijeće Gradske četvrti Črnomerec ne podržava Zaključak Vijeća Mjesnog odbora „Ban Keglević“
    o postavljanju koševa za otpad na području mjesnog odbora „Ban Keglević“.

2. Vijeće je stava da na području mjesnog odbora ima dovoljno koševa za otpad te da bi se eventualnom
    postavom novih povećao trošak održavanja.

3. Ovaj će Zaključak biti dostavljen Vijeću Mjesnog odbora „Ban Keglević“.




6.3. Slovenska ulica k.br. 3 – postavljanje prometnog znaka „zabrana parkiranja“ uz zatvoreni spremnik na javnoj površini

Predsjednik informira nazočne o predmetu rasprave i odlučivanja.
         
Vijeće jednoglasno donosi

Z A K L J U Č A K
o zabrani parkiranja u Slovenskoj ulici k.br. 3

1. Vijeće Gradske četvrti Črnomerec podržava Zaključak Vijeća Mjesnog odbora „Ban Keglević“ o postavljanju prometnog znaka zabrane parkiranja u Slovenskoj ulici kod k.br. 3 zbog pristupa spremnicima.

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.

6.4. Hanuševa ulica – postavljanje 2 koša za pseći otpad
        
Predsjednik informira nazočne o predmetu rasprave i odlučivanja.

Vijeće jednoglasno donosi

Z A K L J U Č A K
o postavi koševa za pseći otpad u Hanuševoj ulici kod k.br. 6-6A-6B

1. Vijeće Gradske četvrti Črnomerec ne podržava Zaključak Vijeća Mjesnog odbora „Ban Keglević“ o postavljanju koševa za pseći otpad u Hanuševoj ulici kod k.br. 6-6A-6B.

1. Vijeće je stava da na navedenoj lokaciji nisu potrebni koševi za pseći otpad budući da je u neposrednoj blizini izgrađen park za pse.

1. Ovaj će Zaključak biti dostavljen Vijeću Mjesnog odbora „Ban Keglević“.


6.5. Područje MO „Ban Keglević“ – postavljanje dodatnih kanti za smeće i kanti za pseći otpad
     
Predsjednik informira nazočne o predmetu rasprave i odlučivanja.
  
Vijeće jednoglasno donosi

Z A K L J U Č A K
o postavi dodatnih kanti za smeće i kanti za pseći otpad 
na području MO „Ban Keglević“

1. Vijeće Gradske četvrti Črnomerec ne  podržava Zaključak Vijeća Mjesnog odbora „Ban Keglević“ 
    o postavljanju dodatnih kanti za smeće i kanti za pseći otpad na području MO „Ban Keglević“.

2. Vijeće je stava da postoji dovoljno kanti za smeće i kanti za pseći otpad na području mjesnog odbora 
     te da bi se njihovim povećanjem povećao i trošak održavanja, a također izgrađen je i park za pse na
     Trgu dr. Franje Tuđmana.

3. Ovaj će Zaključak biti dostavljen Vijeću Mjesnog odbora „Ban Keglević“.


VMO Gornja Kustošija
6.6. Uz korito potoka Kustošak – uklanjanje građevinskih konstrukcija

     Predsjednik informira nazočne o predmetu rasprave i odlučivanja.

     Vijeće jednoglasno donosi

Z A K L J U Č A K
o uklanjanju građevinskih konstrukcija uz korito potoka Kustošak

1. Vijeće Gradske četvrti Črnomerec podržava Zaključak Vijeća Mjesnog odbora Gornja Kustošija o
    uklanjanju građevinskih konstrukcija uz korito potoka Kustošak u Vatrogasnoj ulici ispred brojeva
    14 i 16.

2. Ovaj će Zaključak biti dostavljen Hrvatskim vodama na daljnje postupanje. 


6.7.  Kustošijanska ulica – smirivanje prometa

       Predsjednik informira nazočne o predmetu rasprave i odlučivanja.

       Vijeće jednoglasno donosi

Z A K L J U Č A K
o smirivanju prometa u Kustošijanskoj ulici

1. Vijeće Gradske četvrti Črnomerec ne podržava Zaključak Vijeća Mjesnog odbora Gornja Kustošija o smirivanju prometa u Kustošijanskoj ulici.

2. Vijeće je stava da nije potrebno smirivanje prometa na navedenoj lokaciji zbog blizine semaforiziranog raskrižja sa Ilicom.

3.    Ovaj će Zaključak biti dostavljen Vijeću Mjesnog odbora Gornja Kustošija.

VMO Kustošija – centar
6.8.  Zagrebačka cesta kod Plive – uklanjanje derutnog uspornika prometa

     Predsjednik informira nazočne o predmetu rasprave i odlučivanja.

     Vijeće jednoglasno donosi 


Z A K L J U Č A K
o uklanjanju derutnog uspornika prometa 

1.   Vijeće Gradske četvrti Črnomerec podržava Zaključak Vijeća Mjesnog odbora Kustošija - centar   
o uklanjanju  derutnog uspornika prometa na Zagrebačkoj cesti kod Plive.

2. Također, Vijeće je stava da nije potrebna postava trepteće signalizacije kod pješačkog prijelaza u neposrednoj blizini uspornika zbog semafora za pješake na Zagrebačkoj cesti kod k.br. 26 (udaljenost 40m) i traži  se sanacija uspornika.  

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.

6.9.  Ulica Svetog Nikole Tavelića – postavljanje prometne signalizacije

   Predsjednik informira nazočne o predmetu rasprave i odlučivanja.

   Vijeće jednoglasno donosi
Z A K L J U Č A K
o uspostavi dvosmjernog prometa u Ulici Svetog Nikole Tavelića 

1. Vijeće Gradske četvrti Črnomerec podržava Zaključak Vijeća Mjesnog odbora Kustošija - centar o
  postavljanju prometnog znaka za obilježavanje dvosmjernog automobilskog prometa u dijelu ulice  
  Svetog Nikole Tavelića.

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i    
  sigurnost – Sektoru za promet.

VMO Medvedgrad
6.10. Ulica Mikulići – postavljanje uspornika i/ili premještanje pješačkog prijelaza

     Predsjednik informira nazočne o predmetu rasprave i odlučivanja.

     Vijeće jednoglasno donosi

Z A K L J U Č A K
o postavljanju pješačkog prijelaza u Ulici Mikulići 

     1. Vijeće Gradske četvrti Črnomerec podržava Zaključak Vijeća Mjesnog odbora Medvedgrad o  
      postavljanju pješačkog prijelaza u Ulici Mikulići.

2. Vijeće temeljem zahtjeva roditelja čija djeca su polaznici Osnovne škole Medvedgrad, predlaže nadležnom Sektoru za promet uspostavu pješačkog prijelaza kod autobusne stanice „Lubenjaki“, 
Mikulići 56.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.

6.11. Ulica Lukšić i Bijenik – postava uspornika
     Predsjednik informira nazočne o predmetu rasprave i odlučivanja.

     Vijeće jednoglasno donosi 
    Z A K L J U Č A K
o postavljanju uspornika prometa u Ulici Lukšić i Bijenik

       1. Vijeće Gradske četvrti Črnomerec ne podržava Zaključak Vijeća Mjesnog odbora Medvedgrad  
        o postavljanju uspornika prometa u Ulici Lukšić i Bijenik, obzirom da su isti uklonjeni unazad   
        10 godina, a na lokaciji Bijenik 18 postoji pješački prijelaz.

2. Ovaj će Zaključak biti dostavljen Vijeću Mjesnog odbora Medvedgrad.

6.12. Toranj vile Pongratz - sanacija
     Predsjednik informira nazočne o predmetu rasprave i odlučivanja.

     Vijeće jednoglasno donosi

Z A K L J U Č A K
o sanaciji tornja vile Pongratz

1. Vijeće podržava Zaključak Vijeća Mjesnog odbora Medvedgrad o sanaciji tornja vile Pongratz. 

2. Vijeće predlaže nadležnom Gradskom uredu da sukladno svojim mogućnostima pristupi sanaciji 
    tornja vile Pongratz na adresi Mikulići 133, a zbog nastale štete u potresu. 

3. Ovaj će Zaključak biti dostavljen Gradskom zavodu za zaštitu spomenika kulture i prirode na
   daljnje postupanje.

6.13. Veliki potok 13/2 – sanacija korita rijeke
     Predsjednik informira nazočne o predmetu rasprave i odlučivanja.

     Vijeće jednoglasno donosi

    					  Z A K L J U Č A K
o sanaciji korita Velikog potoka na adresi Veliki potok 13/2

1. Vijeće Gradske četvrti Črnomerec podržava Zaključak Vijeća Mjesnog odbora Medvedgrad o sanaciji korita Velikog potoka na adresi Veliki potok 13/2.

2. Vijeće traži od Hrvatskih voda i Vodoprivrede Zagreb da pristupe sanaciji korita potoka na adresi Veliki potok 13/2 radi odrona.  
3. Ovaj će Zaključak biti dostavljen Hrvatskim vodama i Vodoprivredi Zagreb d.o.o. na daljnje postupanje.

 VMO Sveti Duh
6.14. Ulica Sveti Duh – izmještanje koševa za smeće
     
Predsjednik informira nazočne o predmetu rasprave i odlučivanja.

     Vijeće jednoglasno donosi 

Z A K L J U Č A K
o premještanju koševa za smeće na početku Ulice Sveti Duh

1.	Vijeće podržava Zaključak Vijeća Mjesnog odbora „Sveti Duh“ o premještanju 2  koša za smeće koji se nalaze ispred ulaza u zgradu na adresi Sveti Duh kbr. 2 do 6.

2.	Vijeće predlaže Podružnici Čistoća da razmotri mogućnost premještanja postojećih koševa za smeće na nlokaciju Gradiščanska ulica iza Doma zdravlja Zagreb – Zapad, sjeverozapadno i jugozapadno uz k.č. 3195/1 k.o. Črnomerec (skica u prilogu). 
       
3.	Ovaj će Zaključak biti dostavljen Zagrebačkom holdingu d.o.o., Podružnici Čistoća na daljnje 
postupanje. 


VMO Jelenovac

6.15.	Reljkovićeva - Jelenovac – Reljkovićeva - produljenje trase autobusne linije 139

   Predsjednik informira nazočne o predmetu rasprave i odlučivanja.

         Vijeće jednoglasno donosi 

Z A K L J U Č A K
o produljenju trase autobusne linije 139 
Reljkovićeva-Jelenovac-Reljkovićeva

1. Vijeće je raspravljalo o Zaključku Vijeća Mjesnog odbora Jelenovac kojim se traži  produljenju trase
    autobusne linije 139 Reljkovićeva-Jelenovac-Reljkovićeva.

2. Vijeće traži očitovanje nadležnog ureda i Zagrebačkog električnog tramvaja o mogućnosti 
    produljenja trase autobusne linije 139 kako je navedeno u Zaključku Mjesnog odbora Jelenovac u
    prilogu.

3. Ovaj će Zaključak biti dostavljen Zagrebačkom električnom tramvaju d.o.o. i Gradskom uredu za
    mjesnu samoupravu, promet, civilnu zaštitu i sigurnost na daljnje postupanje.




Ad 7. Prijedlog zaključka o postavi klamerica ispred Osnovne škole Ivana Cankara

Predsjednik informira nazočne o predmetu rasprave i odlučivanja.

     Vijeće jednoglasno donosi 

Z A K L J U Č A K
o postavljanju klamerica ispred Osnovne škole Ivana Cankara

1. Vijeće Gradske četvrti Črnomerec traži postavljanje klamerica ispred Osnovne škole Ivana
    Cankara budući su postojeće u derutnom stanju, a u tijeku su i radovi na rekonstrukciji Ulice 
    Ivana  Cankara na dijelu Ilice do Prilaza baruna Filipovića.

2. Ovaj će Zaključak biti dostavljen Gradskom uredu za obnovu, izgradnju, prostorno uređenje, 
    graditeljstvo i komunalne poslove – Sektoru za ceste.

  Ad 8. Informacije, pitanja i prijedlozi

Nakon zadnje točke dnevnog reda 33. sjednice VGČ Črnomerec, predsjednik daje riječ gospodinu Štimcu koji iznosi probleme na području MO „Kustošija centar“ vezano uz oštećenje spomenika na Trgu siječanjskih žrtava 1945., oštećenju gumenih stupića i oštećenju klupe. Traži pomoć Vijeća Gradske Četvrti Črnomerec u sanaciji istih. Također, traži da se vrate 3 parkirna mjesta.   


Sjednica je završila u 18,51 sati

Zapisnik sastavila: Snježana Ordanić
				
KLASA: 024-08/24-002/41
URBROJ: 251-13-11-3/001-24-2
Zagreb,  30. siječnja 2024. 
			                                                                                                                     PREDSJEDNIK
        Vijeća Gradske četvrti Črnomerec
							                        Branko Ančić   











	VGČ Črnomerec, 
Izvješće o glasanju sa 33. sjednice 
30. siječnja 2024.

